***Kakucs Ring Téli Versenyek a Gönczöl Trans 35 Kupáért***

rendezvény kiírása

**Rendezvények dátumai:**

2023. november 25.

2023. december 17.

**2024. január 27.**

2024. február 24.

A rendezvényen nevezők maximális létszáma: 100 fő

**Helyszín:**

Kakucs Ring 2366

M5 autópálya mellett.

GPS: 47°14’48.64″É 19°22’35.67″K

**Pálya leírása:**

-Helyszín: Kakucs Ring Versenypálya

-Pálya összetétele:100% szilárd burkolat

-Hossza és iránya: A rendezőség által megadott haladási iránynak megfelelően,

**Rendező:**

Extremarena Kft

Csomád József Attila u. 77/A

Adószám:29027183-1-13

***Bankszámlaszám: 11736037-23687813***

**Jelentkezés menete:**

A kitöltött nevezési lapokat a [kakucsringkupa@gmail.com](mailto:kakucsringkupa@gmail.com) email címre várjuk.

A rendezvény helyszínén és napján való jelentkezés az előnevezések számának függvényében 08:45-ig**. Kérjük, hogy az emailbe írják bele a számlázási adatokat! (Név, cím, adószám)**

**Nevezési díj:**

30.000 Ft

A nevezési díjat a Rendező fül alatt található bankszámlaszámra várjuk. Normál nevezési díjjal (30.000 Ft) december **15 -ig**  lehet nevezni a II. fordulóra, ezért eddig a dátumig célszerű leadni a jelentkezéseket, és az összeget átutalni, mert december 15. után a helyszínen való jelentkezés + 10.000 Ft többletköltséget von maga után.

**Nevezések:**

-Egy autóval maximum három résztvevő nevezhet egy-egy alkalommal.

-Minden autó csak saját kategóriájába nevezhető (sor első és utolsó autója)

**A verseny időterve:**

08:00-9:30 - Adminisztratív átvétele

08:00-9:45 - Szabadedzés

09:50-9:55 – Résztvevői eligazítás

10.00 – 1. mért kör kezdete

11:15 – 2. mért kör kezdete

13:15 – 3. mért kör kezdete

14:30 – 4. mért kör kezdete

4. futam leintése után 30 perccel-Eredményhirdetés.

**Futamok száma:**

- Szabadedzés: 1 óra 45 percen keresztül tart (időmérés nélkül, nem kötelező) Mindenki annyit tud edzeni, ahányszor belefér az időkeretbe.

- 4x 3 db mért kör

**Időmérés:**

A rendezvényen fotocellás időmérés történik. Az időmérés ellen óvás nincs!

**Idő büntetések:**

-Lassító bója kimozdítása a helyéről: +3 mp

-Gumi lassító szándékos kihagyása vagy kimozdítása a helyéről: +5 mp

-Korai indulás: +5 mp

-A pálya szándékos levágása: +5 mp

-Szakasz utáni STOP zóna elmulasztása: +10 mp

**Értékelés:**

A 4x3 db mért futamból, a 3 legjobb kör (idő+büntetés) kerül összeadásra.

**Díjazás:**

Kategória:1.,2.,3. helyezettek kerülnek díjazásra

**Kategóriák:**

-Kategóriánként minimum 5 nevezés szükséges. Ellenkező esetben összevonásra kerül az eggyel magasabb köbcenti kategóriával.

-Feltöltős autókat (turbó, kompresszor), Wankel és hibrid autókat alap lökettérfogat

1,7-es szorzó szerinti kategóriába soroljuk

**Utcai**(továbbiakban „**U**”)

-U1: 0-1400 cm3 –ig

-U2: 1401-1800 cm3-ig

-U3. 1801-4000 cm3

**Race car**(továbbiakban „**R**”)

R1: 0-1300 ccm-ig

R2: 1301-1600 ccm-ig

R3: 1601-2000 ccm-ig

R4: 2001-3000 ccm-ig

Lada **(„L”)**

Junior Kupa- felső korhatár 17 év **(„J”)**

Cross Car **(„CC”)**

R5: Többször nevezett kategória

**„U”** kategória:

Törekedni kell az autó eredeti állapotának megőrzésére. „B” kategóriájú

jogosítvánnyal vezethető, közúti közlekedésre alkalmas autók. *Mindennemű*

*könnyítés, átalakítás, alkatrész csere, ami az eredetitől eltérő, az alább felsoroltakon*

*kívül* ***TILOS!***

**-Merevítések:** Első torony merevítő engedélyezett, amennyiben oldható kötésű

(csavarozható)

-**Motor:** Légszűrő ház és légszűrő szabadon választható. Gyújtógyertya, gyújtógyertya kábel, fúvóka csere engedélyezett. SW kalibráció (Chip tuning) engedélyezett.

**-Kipufogó:** A rendszer módosítása csak a katalizátor után engedélyezett. Maximális

zajszint 98 dB(A).

**Felfüggesztés:** Rugó, lengéscsillapító szabadon választható úgy, hogy a bekötési pontoknak a gyárinak kell maradniuk.

**- Kerék:** A felni a gyárihoz képest +/-2 collal térhet el, ET száma szabadon

választható. Mind a négy komplett kereknek (felni+ gumi) egyformának kell lennie kivéve, ha eredetileg is eltérő méretűvel szerelték a járművet. Pótkerék kivehető! - Gumi: Csak E-jelű utcai, sport, semi-slick gumi engedélyezett.

**Kormánykerék:** Szabadon választható.

- Ülés, öv: Széria üléssel a széria öv az elfogadott „E" jelzéssel ellátott sportülés vagy FIA homológ, lejárt homológ ülés beépítése engedélyezett. Ezekhez az ülésekhez minimum 4 pontos „**E”** jelölésű, FIA homológ, lejárt homológ öv használata kötelező.

**- Akkumulátor és üzemanyagtartály**: Amennyiben az akkumulátor és az üzemanyag tartály az utastérben kerül elhelyezésre, a megfelelő rögzítésről, és a szivárgásmentes burkolásukról gondoskodni kell. Ha nem az eredeti üzemanyag tartály, vagy nem az FIA által homologizált biztonsági tartály van beszerelve, akkor egyedi üzemanyag tartály is használható, melynek kapacitása maximum 20 liter.

**- Lökhárítók:** Az autót kötelező első és hátsó lökhárítóval felszerelni (nem kötelező a

gyári kialakítás), vagy azzal egyenértékű burkolt és esztétikus homlokfalat vagy hátfalat kialakítani.

**-Motor:** Szabadon választható, de a blokk gyártójának meg kell egyeznie a karosszéria

gyártójával. Motorkerékpár motor nem használható!

**Karosszéria:** Csavarozott karosszériaelemek, ablakok (kivéve első szélvédő) anyaga

változtatható. Fix karosszéria rész átalakítás abban az esetben engedélyezett, ha a karosszéria nem veszít a merevségéből a gyári kialakításhoz képest. Motorháztető és

sárvédők eltávolítása tilos!

**„R”**

Bármilyen bukócsővel rendelkező gépjármű

**„L” kategória:**

Minden Lada gyártmányú gépjármű 1600 ccm-ig

**„J” kategória:**

17 év alatti fiatalok (adott évben történő betöltés esetén is elfogadott), maximum 1300 cm³hengerűrtartalmú autóval. Minden résztvevő autóban a motor és a váltó a gyári helyen kell, hogy legyen.

**„CC” kategória:**

Motorkerékpár motorral szerelt buggy, hátsókerék hajtással.

-A végső kategória besorolást a rendező a gépátvételen dönti el! A résztvevő köteles a felkészített autójával a gépátvételen megjelenni (min 8.8-as acélcsavarral rögzített ülések, rögzített cseppmentes akkumulátor, cseppmentes üzemanyag ellátó rendszer, minimum 3 pontos biztonsági öv, hibátlan fék és kormánymű)! -Bukócső nem kötelező, de ajánlott! Kialakításhoz az \*FIA Nemzetközi Sportkódex J függeléke a mérvadó.

Minden résztvevő köteles tiszta es olajcsepp mentes autóval megjelenni!

**Résztvevők kötelező felszerelése:**

**-Bukósisak:** Kötelező minden résztvevő számára az **,E"** jellel ellátott bukósisak használata. Ajánlott a homológ, lejárt homológ bukósisak használattal Kerékpáros bukósisak nem elfogadott.

**- Ruházat:** Lehetőség szerint hosszú, zárt felső és nadrág.

Ajánlott a hobby, lejárt homológ, homológ versenyzői overall

**- Cipő:** Zárt, legalább bokáig érő cipó.

Ajánlott a hobby, lejárt homológ, homológ versenyző cipő.

**Rendezvény menete:**

A versenyt egy pályabejárás előzi meg, mely után a résztvevők négyszer teljesítik a távot. (4x3 kör) A négy mért futamból a két legrosszabb levonásra kerül és a fennmaradó két futam ideje összeadódik, ami a végeredményt adja.

A résztvevőknek kötelező rajtszám szerint növekvő sorrendben a rajtvárakozóban bekapcsolt biztonsági övvel és bukósisakban várni a sportbíró jelzését a rajthelyre történő beállásra. Kb. 30 másodpercenként indulnak a rajthelyről a résztvevők. Teljesítik a rendező által előirt pályát. A repülőcélvonal után teljesítik a kötelező megállást (3 mp), majd lassú tempóban (maximum 5 km/ó) visszatérnek a depóba. A következő kör rajtjáig van idő a gépjármű szervizelésére és felkészítésére. Amennyiben a résztvevő önhibáján kívül akadályoztatva van a futam teljesítésében, újra rajtolhat.

**Általános szabályok:**

* **Piros** **zászló:** Az adott futam félbeszakítása. Aki meglátja a piros zászlót, annak azonnal le kell lassítania és csökkentett, biztonságos tempóban a pályabírók

utasításai szerint vissza kell térnie a rajthelyre.

* Tudatmódosító szerek fogyasztása (alkohol és kábítószer) szigorúan tilos, és azonnali kizárással jár. A rendező ezt szúrópróbaszerűen ellenőrzi!
* 18 éves kor alatt szülői felelősségvállalási nyilatkozat kitöltése szükséges.
* Balesetveszélyes közlekedés, a pályabírók és a rendező utasításainak figyelmen kívül hagyása, pályarongálás, szándékos pályalevágás, a pálya nem megfelelő irányú használata, méltatlan és nem sportszerű viselkedés, szándékos károkozás azonnali kizárást eredményez! Ezekkel kapcsolatban semmiféle reklamációt, óvást nem fogadunk el!
* Az autóban a pályán maximum 2 fő tartózkodhat
* Gumi füstölés nem megengedett. Ilyen tevekénység esetén azonnali kizárás jár!
* Gumimelegítők használata engedélyezett (paplan) All In és Abszolút kategóriáknak
* A depóban, és a rajtvárakozóban a megengedett sebesség
* maximálisan 5 km/h
* A versenypálya több pontján körberajzolt bólyák és gumilassítók találhatók, melyek elmozdítása a helyükről, vagy feldöntése bólya hibának minősül.
* - A rajttól való késés, automatikusan 10 mp büntetéssel jár. Csak abban az esetben igényelhető rajtidő módosítás, ha ezt legalább 5 rajtszámmal korábban jelzik a sportbírónak.
* A pályán tartózkodó autónak maximum 10 cm-re lehet csak leengedve az oldalsó ablakai. Amennyiben rajtolás után leengedésre kerül, az 10 mp időbüntetéssel, vagy kizárással jár!
* Az egész versenypálya területén tilos driftelni!

**Rajtszámok és kötelező reklámok:**

A rajtszámokat a rendező osztja, amit a résztvevő köteles az autója jobb és bal oldalára felragasztani, jól látható helyre. Amennyiben több rajtszám is szerepel az autón, a résztvevő köteles az éppen nem használatos rajtszámot áthúzni, eltakarni. A rajtszámoknak és a kötelező reklámoknak (ha van) a rendezvény ideje alatt az autón kell lenniük. Ennek elmulasztása kizárással büntethető!

**Környezetvédelmi elvárások:**

Minden résztvevőnek rendelkezni kell alsóponyvával és legalább egy darab 60 literes szemeteszsákkal a depó területén! A verseny végeztével a résztvevő köteles a depó területét rendezetten, szemét mentesen hagyni.

**Részvételi feltételek és felelősség:**

-A nevezők a jelentkezési lap aláírásával kijelenti, hogy a rendezvény szabályzatát valamint a rendezők utasításait betartják és a sportágnak megfelelő magatartást, tanúsítanak

-**A rendezvényen mindenki a saját felelősségére vesz részt, a rendezők felé semmiféle követelést és kárigényt nem nyújthat be. A rendező semmilyen felelősséget nem vállal a vezető által harmadik személynek okozott sérülésért, vagy a nevező, az autó és egyéb más sérülésekért, rongálásokért!**

-Károkozásért az anyagi felelősség a nevezőt terheli.

Az okozott károkat, köteles a rendezőnek vagy a pálya tulajdonosnak megtéríteni a nevező ,

-Jelen szabályozást és az adott rendezvényen kiadott egyéb szabályokat megértette, amit a jelentkezési lap aláírásával igazol!

-A szabályok nem ismerése nem mentesít a szabályok betartása és betartatása alól!

-A rendezvény sajtónyilvános. A nevezési lap aláírásával a versenyzők beleegyeznek, hogy róluk és autójukról videó, kép, és hanganyag készülhet, melyet közösségi oldalainkon, és egyéb platformokon közzé tehetünk.

**Média:**

Fotósok és videósok a rendező külön engedélyével, láthatósági fotós-videós mellényben, a pálya biztonságos területén, saját felelősségükre dolgozhatnak, betartva a biztonsági szabályokat, ügyelve testi épségükre! Előzetes jelentkezés szükséges a **kakucsringkupa@gmail.com** e-mail címen!

A rendezvény kiírás módosítására, a rendezvény törlésére, vagy más időpontban történő megrendezésére a rendező fenntartja a jogot!

Mindenkinek sikeres felkészülést kívánunk!!

-Szervezők-